Наставна јединица бр. 73 и 74 – **Књижевност првих деценија 20. века** (синтеза и обнављање)

Датум реализације: 19. 3. 2020. и 20. 3. 2020.

* Како у Европи, тако су и код нас генерације српских стваралаца учествовале у Првом светском рату (Дис, Бојић, Драинац, Црњански, Р. Петровић).
* Период међуратне српске књижевности тако обухвата време од **краја Првог светског рата до почетка Другог светског рата.**
* И код нас, као и у Европи, јавља се много струјања, стваралачких опредељења, али остају и писци традиционалне струје.
* Сва та нова струјања требало је назвати неким именом.
* Прво се користе појмови: **поратна књижевност, нова књижевност, нови дух у књижевности, модернизам.**
* Појмове модернизам, модерно, модернисти, уводе Јован Скерлић и Богдан Поповић, дајући новим струјањима у књижевности „заједљиво-ироничан-презрив тон”.
* Појам **модернизам** користиће се као званичан назив захваљујући критичарима М. Богдановићу, В. Глигорићу и М. Ристићу, све до осамдесетих година 20. века.
* Књижевни историчари и критичари З. Константиновић, Ј. Деретић, Г. Тешић тада уводе појам **авангарда** који се и данас користи за означавање тог периода.
* две фазе у овом периоду:
1. раздобље **предавангардизма** (1911–1914),
2. раздобље **правог авангардизма** (1919–1925).
* Први знаци нових струјања јављају разарањем **модерне,** односно обацивањем мерила која је Богдан Поповић изнео у *Предговору „Антологији* *новије српке лирике“.*
* Најватренији противник Поповића и Скерлића био је Станислав Винавер који је 1920. објавио своју *Пантологију новије српске пеленгирике.*
* У својој Пантологији Винавер исмева Поповићеву Антологију
* После Првог светског рата књижевна омладина групише се у кружоке где се развијају дискусије између присталица „старог” и присталица „новог” у књижевности.
* И у оквиру новог таласа формирају се различите тежње и ставови.
* Различите програмске тежње било је нужно дефинисати кроз манифест или есеј.
* Писци и песници су своје идеје највише објављивали у часописима којих није било мало.
* У периоду 1919–1925 излазили су следећи часописи: *Дан*, *Мисао*, *Прогрес*, *Зенит*, *Хипнос*, *Путеви*, *Сведочанства*, *Дада танк*, па и обновљени *Српски књижевни гласник.*
* **Покушајте да одговорите на следећа питања везана за градиво које смо обрађивали на претходним часовима**:

1. Напишите која су два временска плана наглашена у песми Д. Васиљева *Човек пева после рата.*

2. Шта једино тражи песник у песми *Човек пева после рата­*? Објасни значење тих стихова.

3. Наслов песме Милутина Бојића *Плава гробница* јесте метафора за

4. Како се зове програмска песма Милоша Црњанског по којој је и названа једна књижевна струја у аванградној књижевности?

5. Напиши назив дела које је Црњанском послужило као главни извор за писање романа *Сеобе* I?

6. Из колико паралелних токова се састоји композиција романа Сеобе? Који лик из романа повезује те токове?

7. Ко је колективни лик у роману *Сеобе*?

8. Шта је бескрајни плави круг и у њему звезда за Вука, за Аранђела и за Дафину?

9. Који су доминантни мотиви у песми Тина Ујевића *Свакидашња јадиковка?*

\*Одговоре можете слати до следеће среде на имејл адресу starcevic.sanja@esloznica.rs